ຣັດເຊຍ ແລະ ຈີນ ໃຊ້ສິດຢັບຢັ້ງ ຍັດຕິ ການລົງໂທດ ຕໍ່ຊີເຣຍ ຂອງ ສປຊ 
ຍັດຕິອົງການສະຫະປະຊາຊາດ ຍັງຫ້າມທຸກປະເທດ ບໍ່ໃຫ້ສະໜອງ ລັດຖະບານຊີເຣຍ ດ້ວຍເຮືອບິນເຮລິຄອບເຕີ ຊຶ່ງ​ໄດ້​ຖືກໃຊ້ໃນການໂຈມຕີທັງຫຼາຍນັ້ນ.
ຣັດເຊຍ ແລະ ຈີນ ໄດ້ໃຊ້ສິດຢັບຢັ້ງ ຕໍ່ຍັດຕິຂອງອົງການສະຫະປະຊາຊາດ ທີ່ຈະວາງ ມາດຕະການລົງໂທດ ຕໍ່ຊີເຣຍ ເພື່ອເປັນການຕອບໂຕ້ ຕໍ່ອັນທີ່ປາກົດວ່າ ຊີເຣຍໄດ້ໃຊ້ ອາວຸດເຄມີ ໂຈມຕີຫຼາຍຄັ້ງຜ່ານມາ ມາດຕະການດັ່ງກ່າວ ທີ່ໄດ້ສະໜັບສະໜູນ ໂດຍບັນດາປະເທດ ມະຫາອຳນາດ ຕາເວັນ ຕົກເຊັ່ນ ອັງກິດ ຝຣັ່ງ ແລະ ສະຫະລັດ ຈະລົງໂທດຊາວຊີເຣຍ 21 ຄົນ ອົງການ ແລະ ບໍລິສັດຕ່າງໆ ທີ່ປາກົດວ່າມີສ່ວນກ່ຽວຂ້ອງ ໃນການໂຈມຕີດ້ວຍອາວຸດເຄມີ ໃນປີ 2014 ແລະ 2015 ຍັດຕິນີ້ຍັງຫ້າມທຸກປະເທດ ບໍ່ໃຫ້ສະໜອງລັດຖະບານຊີເຣຍ ດ້ວຍເຮືອບິນເຮລິຄອບເຕີ ຊຶ່ງໄດ້ຖືກໃຊ້ໃນການໂຈມຕີທັງຫຼາຍນັ້ນ ມາດຕະການນີ້ ຖືກຮ່າງຂຶ້ນມາ ຫຼັງຈາກທີ່ໄດ້ມີການສືບສວນສອບສວນຮ່ວມກັນໂດຍ ສະຫະປະຊາຊາດ ແລະ ອົງການຫ້າມໃຊ້ອາວຸດເຄມີ ຊຶ່ງໄດ້ພິຈາລະນາວ່າ ລັດຖະບານ ຊີເຣຍ ໄດ້ດຳເນີນການໂຈມຕີຢ່າງນ້ອຍ 3 ຄັ້ງ ທີ່ພົວພັນກັບການໃຊ້ແກັສຄລໍລີນ ກຸ່ມ ດັ່ງກ່າວ ຍັງໄດ້ພົບເຫັນວ່າ ພວກຫົວຮຸນແຮງລັດອິສລາມ ແມ່ນຢູ່ເບື້ອງຫລັງການໂຈມຕີ ຢ່າງນ້ອຍນຶ່ງຄັ້ງ ທີ່ພົວພັນກັບການນຳໃຊ້ແກັສມັສຕາດ ປະທານາທິບໍດີ ຣັດເຊຍ ທ່ານ Vladimir Putin ໄດ້ເຕືອນວ່າ ການວາງມາດຕະການ ລົງໂທດ ຕໍ່ຊີເຣຍ ໃນລະຫວ່າງທີ່ມີການເຈລະຈາສັນຕິພາບຢູ່ທີ່ນະຄອນ Geneva ທີ່ນຳພາໂດຍສະຫະປະຊາຊາດນັ້ນເຫັນວ່າ  ແລະ ມັນຈະຂັດຂວາງ ຄວາມພະຍາຍາມ ທີ່ຈະຍຸຕິບັນຫາຂັດແຍ້ງ ທີ່ແກ່ຍາວມາໄດ້ 6 ປີແລ້ວນັ້ນ ຫຼັງຈາກທີ່ໄດ້ລົງຄະແນນສຽງແລ້ວ ທ່ານນາງ Nikki Haley ເອກອັກຄະລັດຖະທູດ ສະຫະລັດ ປະຈຳສະຫະປະຊາຊາດ ໄດ້ກ່າວຕໍ່ບັນດາສະມາຊິກສະພາຄວາມໝັ້ນຄົງ ວ່າ ຍັດຕິນີ້ ແມ່ນ ແລະ ໄດ້ກ່າວຕື່ມວ່າ ທ່ານນາງ Haley ເວົ້າວ່າ ລັດຖະບານຊີເຣຍ ໄດ້ປະຕິເສດຊ້ຳແລ້ວຊ້ຳອີກ ຕໍ່ການນຳໃຊ້ອາວຸດເຄມີ ໃນສົງຄາມ ທີ່ໄດ້ເອົາຊີວິດປະຊາຊົນໄປແລ້ວ ຫຼາຍກວ່າ 300,000 ຄົນ ການລົງຄະແນນສຽງດັ່ງກ່າວ ແມ່ນຄັ້ງທຳອິດທີ່ມີການປະເຊີນໜ້າກັນ ຢູ່ທີ່ອົງການ ສະຫະປະຊາຊາດ ລະຫວ່າງຣັດເຊຍ ແລະສະຫະລັດ ນັບຕັ້ງແຕ່ປະທາ ນາທິບໍດີ ດໍໂນລ ທຣຳ ໄດ້ເຂົ້າຮັບຕຳແໜ່ງ ໃນເດືອນມັງກອນ ເປັນຕົ້ນມາ ແລະ ທ່ານໄດ້ ປະຕິຍານວ່າ ຈະເສີມຂະຫຍາຍສາຍພົວພັນກັບ ມົສກູ